РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/74-14

20. мај 2014. године

Б е о г р а д

ЗАПИСНИК

СА ОСМЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 20. МАЈА 2014. ГОДИНЕ

Седница је почела у 9,00 часова.

Седницом је председавао Зоран Бабић, председник Одбора.

Седници су присуствовали чланови Одбора: Катарина Ракић, Александар Марковић, Милисав Петронијевић, Ђорђе Милићевић, Љубиша Стојмировић, Обрад Исаиловић, Дарко Лакетић и Драгана Баришић.

Седници су присуствовали заменици одсутних чланова Одбора: Мира Петровић, заменик Милана Кркобабића и Јелена Мијатовић, заменик Ирене Вујовић којој је престао мандат народног посланика.

Душица Стојковић, члан Одбора, приступила је седници у току разматрања прве тачке дневног реда.

Весна Мартиновић, члан Одбора, приступила је седници у току разматрања друге тачке дневног реда.

Седници је присуствовала и Јана Љубичић, генерални секретар Народне скупштине.

Седници нису присуствовали: Петар Петровић, Милан Кркобабић, Олгица Батић, Верољуб Матић и Снежана Маловић.

На предлог председника, Одбор је једногласно усвојио следећи

Д н е в н и р е д:

1. Разматрање захтева генералног секретара Народне скупштине за давање сагласности за смањење апропријације економске класификације (21 број 400-1595/14 од 19. маја 2014. године);

2. Разматрање предлога генералног секретара Народне скупштине за постављење Небојше Пешића на положај шефа Кабинета председника Народне скупштине (21 број 112-1593/14 од 19. маја 2014. године);

3. Разматрање захтева генералног секретара Народне скупштине за давање сагласности за расписивање интерног конкурса ради попуњавања радних места (21 број 112-1594/14 од 19. маја 2014. године);

4. Разно.

**Прва тачка дневног реда**: Разматрање захтева генералног секретара Народне скупштине за давање сагласности за смањење апропријације економске класификације (21 број 400-1595/14 од 19. маја 2014. године)

Генерални секретар Јана Љубичић образложила је члановима и заменицима чланова Одбора захтев који је упутила Одбору ради добијања сагласности за смањење апропријације економске класификације 511000 – Зграде и грађевински објекти, за 100.000.000,00 динара, на Разделу 1, Глава 1.1, функција 130 – Стручне услуге, ДБК 20101, у корист повећања апропријације економске класификације 499000 – Средства резерве, за 100.000.000,00 динара, на Разделу 16, функција 160 – Опште јавне услуге некласификоване на другом месту, Министартво финансија.

Као разлог за то навела је потребу да се Народна скупштина прикључи акцији прикупљања средстава ради помоћи и санирања последица елементарне непогоде – поплаве која задесила нашу државу.

Дискусије није било.

На предлог председника, Одбор је једногласно дао сагласност генералном секретару Народне скупштине да изврши смањење апропријације економске класификације 511000 – Зграде и грађевински објекти, за 100.000.000,00 динара, на Разделу 1, Глава 1.1, функција 130 – Стручне услуге, ДБК 20101, у корист повећања апропријације економске класификације 499000 – Средства резерве, за 100.000.000,00 динара, на Разделу 16, функција 160 – Опште јавне услуге некласификоване на другом месту, Министартво финансија.

**Друга тачка дневног реда**: Разматрање предлога генералног секретара Народне скупштине за постављење Небојше Пешића на положај шефа Кабинета председника Народне скупштине (21 број 112-1593/14 од 19. маја 2014. године)

Генерални секретар Јана Љубичић упознала је чланове и заменике чланова Одбора са садржином предлога за постављење Небојше Пешића на положај шефа Кабинета председника Народне скупштине, који је поднела уз сагласност председника Народне скупштине.

Мира Петровић заменик одсутног члана Одбора, подржала је овај предлог и похвалила досадашњи рад Небојше Пешића који је и у претходном сазиву Народне скупштине био постављен на овај положај.

На предлог председника, Одбор је једногласно донео решење о постављењу Небојше Пешића за шефа Кабинета председника Народне скупштине.

**Трећа тачка дневног реда:** Разматрање захтева генералног секретара Народне скупштине за давање сагласности за расписивање интерног конкурса ради попуњавања радних места (21 број 112-1594/14 од 19. маја 2014. године)

Генерални секретар Јана Љубичић образложила је члановима и заменицима чланова Одбора захтев који је упутила Одбору ради добијања сагласности за расписивање интерног конкурса ради попуњавања следећих радних места и заснивања радног односа на неодређено време у Служби Народне скупштине, и то: један извршилац у звању виши саветник у Одељењу за уставно-правни систем и организацију власти и један извршилац у звању виши саветник у Одељењу за буџетске, финансијско-рачуноводствене и послове јавних набавки. Као разлоге због којих је неопходно да се распише интерни конкурс и заснује радни однос на неодређено време навела је попуну радног места које је остало упражњено због престанка радног односа по сили закона испуњењем услова за старосну пензију, односно због премештаја извршиоца на друго одговарајуће радно место.

Дискусије није било.

На предлог председника, Одбор је једногласно дао сагласност генералном секретару Народне скупштине за расписивање интерног конкурса ради попуњавања радних места и заснивања радног односа на неодређено време у Служби Народне скупштине, и то: један извршилац у звању виши саветник у Одељењу за уставно-правни систем и организацију власти и један извршилац у звању виши саветник у Одељењу за буџетске, финансијско-рачуноводствене и послове јавних набавки.

**Четврта тачка дневног реда**: Разно

У оквиру ове тачке није било питања и предлога.

\*\*\*

Седница је завршена у 9,20 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић